Folketing
2000-11-01

For knap et år siden sagde økonomiministeren her i denne sal, at euroen er en fantastisk succes - ikke en succes, ikke noget, der er godt, men en fantastisk succes. Siden er euroen faldet i kurs, og til sidst her - det var en uge før folkeafstemningen i Danmark - måtte den have krisehjælp fra den amerikanske, japanske og engelske centralbank, men lige meget hjalp det. Den røg ned på bundkurs, og nu ligger den og flaprer dér og bliver påvirket af små udtalelser, som måske er lidt uheldige, fra centralbankchefen. Der skal ingenting til. Det er åbenlyst for alle økonomer, også i Den Europæiske Centralbank, at euroen og europrojektet er i dyb krise. Og det er baggrunden for spørgsmålet her: Vil ministeren korrigere sin tidligere opfattelse af euroen som værende en fantastisk succes?